CELEX: 62016CA0150
Language: mt
Date: 2017-05-18 00:00:00
Title: Kawża C-150/16: Sentenza tal-Qorti tal-Ġustizzja (Il-Ħames Awla) tat-18 ta’ Mejju 2017 (talba għal deċiżjoni preliminari tal-Curtea de Apel Craiova – ir-Rumanija) – Fondul Proprietatea SA vs Complexul Energetic Oltenia SA (Rinviju għal deċiżjoni preliminari — Għajnuna mill-Istat — Dejn miżmum minn kumpannija li l-maġġoranza tal-kapital tagħha huwa miżmum mill-Istat Rumen, fil-konfront ta’ kumpannija li dan l-Istat huwa l-uniku azzjonist tagħha — Datio in solutum — Kunċett ta’ “għajnuna mill-Istat” — Obbligu li l-Kummissjoni Ewropea tiġi nnotifikata)

24.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 239/14
            
         Sentenza tal-Qorti tal-Ġustizzja (Il-Ħames Awla) tat-18 ta’ Mejju 2017 (talba għal deċiżjoni preliminari tal-Curtea de Apel Craiova – ir-Rumanija) – Fondul Proprietatea SA vs Complexul Energetic Oltenia SA
   (Kawża C-150/16) (1)
   
   ((Rinviju għal deċiżjoni preliminari - Għajnuna mill-Istat - Dejn miżmum minn kumpannija li l-maġġoranza tal-kapital tagħha huwa miżmum mill-Istat Rumen, fil-konfront ta’ kumpannija li dan l-Istat huwa l-uniku azzjonist tagħha - Datio in solutum - Kunċett ta’ “għajnuna mill-Istat” - Obbligu li l-Kummissjoni Ewropea tiġi nnotifikata))
   (2017/C 239/18)
   Lingwa tal-kawża: ir-Rumen
   
      Qorti tar-rinviju
   
   Curtea de Apel Craiova
   
      Partijiet fil-kawża prinċipali
   
   
      Rikorrenti: Fondul Proprietatea SA
   
      Konvenuta: Complexul Energetic Oltenia SA
   
      Dispożittiv
   
   
               1)
            
            
               F’ċirkustanzi bħal dawk tal-kawża prinċipali, id-deċiżjoni ta’ kumpannija, li l-azzjonist maġġoritarju tagħha huwa Stat Membru, li taċċetta, sabiex jiġi estint dejn, datio in solutum ta’ assi li huwa l-proprjetà ta’ kumpannija oħra, li l-uniku azzjonist tagħha jkun dan l-Istat Membru, u li tħallas somma li tikkorrispondi għad-differenza bejn il-valur stmat ta’ dan l-assi u l-ammont ta’ dan id-dejn, tista’ tikkostitwixxi għajnuna mill-Istat fis-sens tal-Artikolu 107 TFUE, meta:
               
                           —
                        
                        
                           din id-deċiżjoni tikkostitwixxi vantaġġ mogħti direttament jew indirettament permezz ta’ riżorsi tal-Istat u hija imputabbli lill-Istat,
                        
                     
                           —
                        
                        
                           l-impriża benefiċjarja ma kinitx ser tikseb faċilitajiet komparabbli mingħand kreditur privat, u
                        
                     
                           —
                        
                        
                           l-imsemmija deċiżjoni tista’ tolqot il-kummerċ bejn l-Istati Membri u tista’ twassal għal distorsjoni tal-kompetizzjoni.
                        
                     Huma l-qrati nazzjonali li għandhom jivverifikaw jekk dawn il-kundizzjonijiet humiex issodisfatti.
            
         
               2)
            
            
               Jekk qorti nazzjonali tikklassifika bħala għajnuna mill-Istat id-deċiżjoni ta’ kumpannija, li l-azzjonist maġġoritarju tagħha huwa Stat Membru, li taċċetta, sabiex jiġi estint dejn, datio in solutum ta’ assi li huwa l-proprjetà ta’ kumpannija oħra, li l-uniku azzjonist tagħha jkun dan l-Istat Membru, u li tħallas somma li tikkorrispondi għad-differenza bejn il-valur stmat ta’ dan l-assi u l-ammont ta’ dan id-dejn, l-awtoritajiet tal-imsemmi Stat Membru huma obbligati jinnotifikaw din l-għajnuna lill-Kummissjoni qabel l-implementazzjoni tagħha, skont l-Artikolu 108(3) TFUE.
            
         
      (1)  ĠU C 200, 6.6.2016.